CELEX: 32019R0886
Language: ro
Date: 2019-02-12 00:00:00
Title: Regulamentul delegat (UE) 2019/886 al Comisiei din 12 februarie 2019 de modificare și de rectificare a Regulamentului delegat (UE) nr. 480/2014 în ceea ce privește dispozițiile privind instrumentele financiare, opțiunile simplificate în materie de costuri, pista de audit, domeniul de aplicare și conținutul auditurilor operațiunilor și metodologia pentru selectarea eșantionului de operațiuni, precum și a anexei III

29.5.2019   
               
               
                  RO
               
               
                  Jurnalul Oficial al Uniunii Europene
               
               
                  L 142/9
               
            
         REGULAMENTUL DELEGAT (UE) 2019/886 AL COMISIEI
         din 12 februarie 2019
         de modificare și de rectificare a Regulamentului delegat (UE) nr. 480/2014 în ceea ce privește dispozițiile privind instrumentele financiare, opțiunile simplificate în materie de costuri, pista de audit, domeniul de aplicare și conținutul auditurilor operațiunilor și metodologia pentru selectarea eșantionului de operațiuni, precum și a anexei III
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului (1), în special articolul 38 alineatul (4), articolul 39a alineatul (7), articolul 40 alineatul (4), articolul 41 alineatul (3), articolul 42 alineatul (6), articolul 61 alineatul (3) litera (b), articolul 68 al doilea paragraf, articolul 125 alineatul (8) primul paragraf, articolul 125 alineatul (9) și articolul 127 alineatul (7),
         întrucât:
         
                     (1)
                  
                  
                     Regulamentul delegat (UE) nr. 480/2014 al Comisiei (2) stabilește, printre altele, norme specifice privind rolul, răspunderea și responsabilitatea organismelor care implementează instrumentele financiare, precum și privind criteriile de selecție și produsele financiare conexe. În urma modificării titlului IV al părții a doua din Regulamentul (UE) nr. 1303/2013 prin Regulamentul (UE, Euratom) 2018/1046 al Parlamentului European și al Consiliului (3), Regulamentul delegat (UE) nr. 480/2014 ar trebui modificat pentru a fi în concordanță cu respectivele modificări.
                  
               
                     (2)
                  
                  
                     La articolul 38 alineatul (1) din Regulamentul (UE) nr. 1303/2013 a fost introdusă o nouă opțiune de punere în aplicare pentru combinarea fondurilor din fondurile ESI cu produsele financiare ale BEI în cadrul Fondului european pentru investiții strategice, condițiile aferente fiind stabilite în detaliu în noul articol 39a. În consecință, temeiul juridic și domeniul de aplicare al anumitor dispoziții ale Regulamentului delegat (UE) nr. 480/2014 privind rolul, răspunderea și responsabilitatea organismelor care implementează instrumentele financiare, precum și privind criteriile de selecție și produsele financiare conexe ar trebui modificate pentru a include, de asemenea, o trimitere la articolul 39a din Regulamentul (UE) nr. 1303/2013.
                  
               
                     (3)
                  
                  
                     La articolul 38 alineatul (4) din Regulamentul (UE) nr. 1303/2013 au fost clarificate normele de atribuire directă băncilor sau instituțiilor publice. Articolele 7 și10 din Regulamentul delegat (UE) nr. 480/2014 ar trebui modificate în consecință. Deoarece modificările aduse articolului 38 din Regulamentul (UE) nr. 1303/2013 al Parlamentului European și al Consiliului se aplică de la 1 ianuarie 2014, modificările de la articolul 7 la Regulamentul delegat (UE) nr. 480/2014 ar trebui să se aplice de la 1 ianuarie 2014. Deoarece modificările aduse articolului 39a din Regulamentul (UE) nr. 1303/2013 al Parlamentului European și al Consiliului se aplică de la 1 ianuarie 2018, modificările de la articolul 10 la Regulamentul delegat (UE) nr. 480/2014 ar trebui să se aplice de la 1 ianuarie 2018.
                  
               
                     (4)
                  
                  
                     Noul articol 43a din Regulamentul (UE) nr. 1303/2013 clarifică normele care reglementează tratamentul diferențiat al investitorilor în caz de profit și partajare a riscurilor. Articolul 6 alineatul (1) și articolul 9 alineatul (1) din Regulamentul delegat (UE) nr. 480/2014 ar trebui modificate în consecință.
                  
               
                     (5)
                  
                  
                     Articolul 40 din Regulamentul (UE) nr. 1303/2013 a fost modificat pentru a permite autorităților desemnate să obțină asigurarea necesară în îndeplinirea obligațiilor care le revin cu privire la verificări, controale și audituri pe baza unor rapoarte coerente, calitative și furnizate în timp util, care trebuie furnizate de BEI sau de alte instituții financiare internaționale în care un stat membru este acționar. În consecință, și pe baza experienței acumulate cu privire la punerea în aplicare a articolului 9 alineatele (3) și (4) din Regulamentul delegat (UE) nr. 480/2014, alineatele respective ar trebui eliminate.
                  
               
                     (6)
                  
                  
                     Articolul 9 din Regulamentul delegat (UE) nr. 480/2014 prevede norme specifice suplimentare privind gestionarea și controlul instrumentelor financiare instituite la nivel național, regional, transnațional sau transfrontalier. În plus, alineatul (1) litera (c) de la articolul respectiv conține o trimitere greșită la Regulamentul (UE) nr. 1305/2013 pentru FEADR, care ar trebui corectată.
                  
               
                     (7)
                  
                  
                     Trimiterile din dispozițiile relevante din Regulamentul delegat (UE) nr. 480/2014 ar trebui să fie aliniate cu terminologia din dispozițiile modificate din Regulamentul (UE) nr. 1303/2013 în ceea ce privește atribuirea directă, tratamentul diferențiat al investitorilor, termenul din dreptul ajutoarelor de stat „investitor care funcționează conform principiului economiei de piață”, precum și pentru a reflecta faptul că instituțiile financiare internaționale fac obiectul aceluiași tratament precum BEI, în conformitate cu articolul 40 din Regulamentul (UE) nr. 1303/2013.
                  
               
                     (8)
                  
                  
                     Articolul 61 alineatul (8) din Regulamentul (UE) nr. 1303/2013 a fost modificat prin Regulamentul (UE, Euratom) 2018/1046 pentru a prevedea că acesta nu se aplică operațiunilor pentru care sprijinul constituie ajutor de stat. Articolul 19 alineatul (6) din Regulamentul delegat (UE) nr. 480/2014 prevede că stabilirea ratelor de actualizare financiară trebuie să se realizeze la nivel de stat membru. Cu toate acestea, pentru a asigura o revizuire omogenă și armonioasă a proiectelor majore în ceea ce privește indicatorii de rentabilitate financiară pentru proiectele care fac obiectul unui ajutor de stat, ar trebui eliminat articolul 19 alineatul (6) din Regulamentul delegat (UE) nr. 480/2014 pentru a permite rate de actualizare financiară specifice proiectelor care să reflecte natura investitorului sau a sectorului.
                  
               
                     (9)
                  
                  
                     În plus, articolele 67 și 68 din Regulamentul (UE) nr. 1303/2013 privind opțiunile simplificate în materie de costuri au fost modificate, iar articolele 68a și 68b au fost introduse prin Regulamentul (UE, Euratom) 2018/1046. Prin urmare, articolele 20 și 21 din Regulamentul delegat (UE) nr. 480/2014 ar trebui modificate în consecință, pentru a se asigura trimiteri corecte la dispozițiile Regulamentului (UE) nr. 1303/2013.
                  
               
                     (10)
                  
                  
                     Ar trebui, de asemenea, să se prevadă norme specifice în prezentul regulament în ceea ce privește pista de audit și auditul operațiunilor prevăzute la articolele 25 și, respectiv, 27 din Regulamentul delegat (UE) nr. 480/2014 în ceea ce privește noua formă de sprijin pentru operațiuni prin finanțare care nu este legată de costurile menționate la articolul 67 alineatul (1) primul paragraf litera (e) din Regulamentul (UE) nr. 1303/2013.
                  
               
                     (11)
                  
                  
                     Pentru a asigura o abordare coerentă în ceea ce privește obținerea asigurării legate de fiabilitatea datelor referitoare la indicatori și la obiectivele de etapă, este oportun să se specifice, la articolul 27 alineatul (2) din Regulamentul delegat (UE) nr. 480/2014, că acest element ar trebui să facă parte din activitatea de audit privind auditul operațiunilor.
                  
               
                     (12)
                  
                  
                     Articolul 28 alineatul (8) din Regulamentul delegat (UE) nr. 480/2014 prevede procedura de selectare a eșantionului în cazul în care se aplică condițiile pentru regimul de control proporțional prevăzut la articolul 148 alineatul (1) din Regulamentul (UE) nr. 1303/2013. Pentru a clarifica opțiunile disponibile pentru autoritatea de audit, dispoziția ar trebui modificată pentru a preciza că decizia de a utiliza fie excluderea, fie înlocuirea unităților de eșantionare ar trebui să fie luată de autoritatea de audit pe baza raționamentului său profesional. Ținând seama de faptul că această clarificare a fost deja furnizată statelor membre, este adecvat ca această modificare să se aplice retroactiv, cu efect de la data intrării în vigoare a prezentului regulament, astfel cum a fost adoptat inițial.
                  
               
                     (13)
                  
                  
                     Articolul 28 alineatul (9) din Regulamentul delegat (UE) nr. 480/2014 privind metodologia de subeșantionare ar trebui modificat pentru a clarifica diferitele niveluri posibile de subeșantionare în cadrul unor operațiuni complexe și pentru a acoperi toate particularitățile, inclusiv metodele de eșantionare nestatistică și caracteristicile specifice ale operațiunilor puse în aplicare în cadrul obiectivului de cooperare teritorială europeană. Ținând seama de faptul că această clarificare a fost deja furnizată statelor membre, este adecvat ca această modificare să se aplice retroactiv, cu efect de la data intrării în vigoare a prezentului regulament, astfel cum a fost adoptat inițial.
                  
               
                     (14)
                  
                  
                     Ca urmare a modificării definiției termenului „beneficiar” de la articolul 2 alineatul (10) litera (a) din Regulamentul (UE) nr. 1303/2013 introdusă de Regulamentul (UE, Euratom) 2018/1046, anumite câmpuri de date din anexa III la Regulamentul delegat (UE) nr. 480/2014 ar trebui modificate în consecință.
                  
               
                     (15)
                  
                  
                     În conformitate cu articolul 149 alineatul (3a) din Regulamentul (UE) nr. 1303/2013, măsurile prevăzute în prezentul regulament au făcut obiectul consultării experților desemnați de fiecare stat membru în conformitate cu principiile stabilite în Acordul interinstituțional privind o mai bună legiferare (4).
                  
               
                     (16)
                  
                  
                     Pentru a asigura securitatea juridică și pentru a minimiza discrepanțele dintre dispozițiile modificate ale Regulamentului (UE) nr. 1303/2013 care se aplică de la 2 august 2018 sau mai devreme în conformitate cu articolul 282 din Regulamentul (UE, Euratom) 2018/1046 și dispozițiile prezentului regulament, acesta ar trebui să intre în vigoare în ziua următoare datei publicării sale în Jurnalul Oficial al Uniunii Europene.
                  
               
                     (17)
                  
                  
                     Prin urmare, Regulamentul delegat (UE) nr. 480/2014 ar trebui modificat și rectificat în consecință,
                  
               ADOPTĂ PREZENTUL REGULAMENT:
         
            Articolul 1
            Regulamentul delegat (UE) nr. 480/2014 se modifică după cum urmează:
            
                        1.
                     
                     
                        Articolul 6 se modifică după cum urmează:
                        
                                    (a)
                                 
                                 
                                    subtitlul se înlocuiește cu următorul text:
                                    „[Articolul 38 alineatul (4) al treilea paragraf și articolul 39a alineatul (7) din Regulamentul (UE) nr. 1303/2013]”;
                                 
                              
                                    (b)
                                 
                                 
                                    la alineatul (1), litera (d) se înlocuiește cu următorul text:
                                    
                                                „(d)
                                             
                                             
                                                tratamentul diferențiat al investitorilor care își desfășoară activitatea în temeiul principiului economiei de piață și al BEI, atunci când utilizează garanția UE în temeiul Regulamentului (UE) 2015/2017, astfel cum se menționează la articolul 37 alineatul (2) litera (c) și la articolul 43a din Regulamentul (UE) nr. 1303/2013, este proporțional cu riscurile asumate de acești investitori și se limitează la minimul necesar pentru a atrage astfel de investitori, ceea ce se asigură prin termeni și condiții și garanții procedurale.”
                                             
                                          
                              
                  
                        2.
                     
                     
                        Articolul 7 se modifică după cum urmează:
                        
                                    (a)
                                 
                                 
                                    subtitlul se înlocuiește cu următorul text:
                                    „[Articolul 38 alineatul (4) al treilea paragraf și articolul 39a alineatul (7) din Regulamentul (UE) nr. 1303/2013]”;
                                 
                              
                                    (b)
                                 
                                 
                                    la alineatul (1), partea introductivă se înlocuiește cu următorul text:
                                    
                                       „(1)   Atunci când selectează un organism care implementează un instrument financiar în conformitate cu articolul 38 alineatul (4) litera (a), articolul 38 alineatul (4) litera (b) punctul (iii), articolul 38 alineatul (4) litera (c) și articolul 39a alineatul (5) din Regulamentul (UE) nr. 1303/2013, autoritatea de management se asigură că acest organism îndeplinește următoarele cerințe minime:”;
                                    
                                 
                              
                                    (c)
                                 
                                 
                                    alineatul (3) se înlocuiește cu următorul text:
                                    
                                       „(3)   Atunci când un organism care implementează un fond de fonduri, inclusiv BEI, și o instituție financiară internațională în care este acționar un stat membru încredințează mai departe sarcinile de implementare unui intermediar financiar, acesta se asigură că intermediarul financiar respectiv îndeplinește cerințele și criteriile menționate la alineatele (1) și (2).”;
                                    
                                 
                              
                                    (d)
                                 
                                 
                                    se adaugă următorul alineat (4):
                                    
                                       „(4)   Fără a aduce atingere alineatului (3), atunci când organismul care implementează un instrument financiar în temeiul articolului 39a alineatul (5) din Regulamentul (UE) nr. 1303/2013 este BEI sau o instituție financiară internațională în care un stat membru este acționar, alineatele (1) și (2) nu se aplică.”
                                    
                                 
                              
                  
                        3.
                     
                     
                        La articolul 8, subtitlul se înlocuiește cu următorul text:
                        „[Articolul 38 alineatul (4) al treilea paragraf și articolul 39a alineatul (7) din Regulamentul (UE) nr. 1303/2013]”.
                     
                  
                        4.
                     
                     
                        Articolul 9 se modifică după cum urmează:
                        
                                    (a)
                                 
                                 
                                    titlul se înlocuiește cu următorul text:
                                    „Gestionarea și controlul instrumentelor financiare menționate la articolul 38 alineatul (1) literele (b) și (c) din Regulamentul (UE) nr. 1303/2013
                                    [Articolul 40 alineatul (4) din Regulamentul (UE) nr. 1303/2013]”;
                                 
                              
                                    (b)
                                 
                                 
                                    alineatul (1) se modifică după cum urmează:
                                    
                                                (i)
                                             
                                             
                                                partea introductivă se înlocuiește cu următorul text:
                                                
                                                   „(1)   Pentru operațiunile care implică sprijin din partea programelor pentru instrumentele financiare menționate la articolul 38 alineatul (1) literele (b) și (c) din Regulamentul (UE) nr. 1303/2013, autoritatea de management se asigură că:”;
                                                
                                             
                                          
                                                (ii)
                                             
                                             
                                                litera (e) se modifică după cum urmează:
                                                
                                                            (aa)
                                                         
                                                         
                                                            punctul (ii) se înlocuiește cu următorul text:
                                                            
                                                                        „(ii)
                                                                     
                                                                     
                                                                        documente în care se identifică sumele cu care a contribuit fiecare program în cadrul fiecărei axe prioritare la instrumentul financiar, cheltuielile care sunt eligibile în cadrul programelor și dobânzile și alte câștiguri generate de sprijinul din partea fondurilor ESI și reutilizarea resurselor care pot fi atribuite fondurilor ESI în conformitate cu articolele 43, 43a și 44 din Regulamentul (UE) nr. 1303/2013;”;
                                                                     
                                                                  
                                                      
                                                            (ab)
                                                         
                                                         
                                                            punctul (iv) se înlocuiește cu următorul text:
                                                            
                                                                        „(iv)
                                                                     
                                                                     
                                                                        documente care demonstrează conformitatea cu articolele 43, 43a, 44 și 45 din Regulamentul (UE) nr. 1303/2013;”;
                                                                     
                                                                  
                                                      
                                          
                              
                                    (c)
                                 
                                 
                                    la alineatul (2), al doilea paragraf se înlocuiește cu următorul text:
                                    „Pentru operațiunile care implică sprijin acordat din programe instrumentelor financiare din cadrul FEADR, organismele de audit se asigură că instrumentele financiare sunt auditate pe toată durata perioadei de programare până la încheierea acesteia, atât în cadrul auditurilor sistemelor, cât și al auditurilor operațiunilor în conformitate cu articolul 9 alineatul (1) din Regulamentul (UE) nr. 1306/2013 al Parlamentului European și al Consiliului (*1).
                                    
                                       (*1)  Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (JO L 347, 20.12.2013, p. 549).”;"
                        
                                 
                              
                                    (d)
                                 
                                 
                                    alineatele (3) și (4) se elimină.
                                 
                              
                  
                        5.
                     
                     
                        Articolul 10 se înlocuiește cu următorul text:
                        
                           „Articolul 10
                           Normele referitoare la retragerea plăților către instrumentele financiare și la adaptările efectuate în consecință în ceea ce privește cererile de plată
                           [Articolul 41 alineatul (3) din Regulamentul (UE) nr. 1303/2013]
                           Statele membre și autoritățile de gestionare pot retrage contribuțiile din programe către instrumentele financiare menționate la articolul 38 alineatul (1) literele (a) și (c) și către instrumentele financiare menționate la articolul 38 alineatul (1) litera (b) implementate în conformitate cu articolul 38 alineatul (4) literele (a), (b) și (c) din Regulamentul (UE) nr. 1303/2013 doar în cazul în care contribuțiile nu au fost deja incluse în cererea de plată menționată la articolul 41 din regulamentul respectiv. Cu toate acestea, în ceea ce privește instrumentele financiare sprijinite de FEDER, FSE, Fondul de coeziune și FEPAM, contribuțiile pot fi retrase, de asemenea, dacă următoarea cerere de plată este modificată astfel încât să retragă sau să înlocuiască cheltuielile corespunzătoare.”
                        
                     
                  
                        6.
                     
                     
                        La articolul 13, alineatul (5) se înlocuiește cu următorul text:
                        
                           „(5)   Atunci când majoritatea capitalului investit în intermediari financiari care furnizează capitaluri proprii este furnizat de investitori care funcționează după principiul economiei de piață, iar contribuția programului este furnizată pari passu cu investitorii respectivi, costurile și comisioanele de gestionare sunt conforme cu condițiile de pe piață și nu le depășesc pe cele plătite de către investitorii privați.”
                        
                     
                  
                        7.
                     
                     
                        La articolul 19, alineatul (6) se elimină.
                     
                  
                        8.
                     
                     
                        La articolul 20, subtitlul se înlocuiește cu următorul text:
                        „[Articolul 68 al doilea paragraf din Regulamentul (UE) nr. 1303/2013]”.
                     
                  
                        9.
                     
                     
                        La articolul 21, subtitlul se înlocuiește cu următorul text:
                        „[Articolul 68 al doilea paragraf din Regulamentul (UE) nr. 1303/2013]”.
                     
                  
                        10.
                     
                     
                        Articolul 25 alineatul (1) se modifică după cum urmează:
                        
                                    (a)
                                 
                                 
                                    primul paragraf se modifică după cum urmează:
                                    
                                                (i)
                                             
                                             
                                                litera (d) se înlocuiește cu următorul text:
                                                
                                                            „(d)
                                                         
                                                         
                                                            în ceea ce privește costurile determinate în conformitate cu articolul 67 alineatul (1) litera (d) și cu articolul 68 alineatul (1) litera (a) din Regulamentul (UE) nr. 1303/2013, pista de audit demonstrează și justifică metoda de calcul, după caz, și baza pe care au fost decise sumele forfetare, precum și costurile eligibile directe sau costurile declarate în cadrul altor categorii alese cărora li se aplică rata forfetară.”;
                                                         
                                                      
                                          
                                                (ii)
                                             
                                             
                                                se introduce litera (da) cu următorul text:
                                                
                                                            „(da)
                                                         
                                                         
                                                            în ceea ce privește finanțarea care nu este legată de costurile menționate la articolul 67 alineatul (1) primul paragraf litera (e) din Regulamentul (UE) nr. 1303/2013, pista de audit permite verificarea realizării condițiilor de finanțare și reconcilierea datelor subiacente cu privire la condițiile de rambursare a cheltuielilor;”;
                                                         
                                                      
                                          
                                                (iii)
                                             
                                             
                                                litera (e) se înlocuiește cu următorul text:
                                                
                                                            „(e)
                                                         
                                                         
                                                            în ceea ce privește costurile determinate în conformitate cu articolul 68 alineatul (1) literele (b) și (c), cu articolul 68a alineatul (1) și cu articolul 68b din Regulamentul (UE) nr. 1303/2013, cu articolul 14 alineatul (2) din Regulamentul (UE) nr. 1304/2013 înainte de intrarea în vigoare a Regulamentului (UE, Euratom) 2018/1046 și cu articolul 19 din Regulamentul (UE) nr. 1299/2013, pista de audit permite verificarea și substanțierea costurilor directe eligibile cărora li se aplică rata forfetară;”;
                                                         
                                                      
                                          
                              
                                    (b)
                                 
                                 
                                    al doilea paragraf se înlocuiește cu următorul text:
                                    „Pentru costurile menționate la literele (c) și (d), pista de audit permite verificarea conformității metodei de calcul utilizate de autoritatea de management cu articolul 67 alineatul (5), cu articolul 68 din Regulamentul (UE) nr. 1303/2013 și cu articolul 14 alineatul (3) din Regulamentul (UE) nr. 1304/2013 înainte de intrarea în vigoare a Regulamentului (UE, Euratom) 2018/1046.”
                                 
                              
                  
                        11.
                     
                     
                        Articolul 27 se modifică după cum urmează:
                        
                                    (a)
                                 
                                 
                                    alineatul (2) se modifică după cum urmează:
                                    
                                                (i)
                                             
                                             
                                                la primul paragraf se adaugă următoarea literă (d):
                                                
                                                            „(d)
                                                         
                                                         
                                                            dacă datele privind indicatorii și obiectivele de etapă sunt fiabile.”;
                                                         
                                                      
                                          
                                                (ii)
                                             
                                             
                                                se adaugă următorul al doilea paragraf:
                                                „Numai aspectele următoare prevăzute la litera (a) se aplică operațiunilor care fac obiectul finanțării care nu este legată de costurile menționate la articolul 67 alineatul (1) primul paragraf litera (e) din Regulamentul (UE) nr. 1303/2013: dacă operațiunea a fost pusă în aplicare în conformitate cu decizia de aprobare și a îndeplinit toate condițiile aplicabile la momentul auditului privind funcționalitatea, utilizarea și obiectivele care trebuie atinse.”;
                                             
                                          
                              
                                    (b)
                                 
                                 
                                    la alineatul (3) se adaugă următorul paragraf:
                                    „În cazul operațiunilor care fac obiectul formei de sprijin menționate la articolul 67 alineatul (1) primul paragraf litera (e) din Regulamentul (UE) nr. 1303/2013, auditurile operațiunilor verifică dacă au fost îndeplinite condițiile de rambursare a cheltuielilor beneficiarului.”
                                 
                              
                  
                        12.
                     
                     
                        Articolul 28 se modifică după cum urmează:
                        
                                    (a)
                                 
                                 
                                    alineatul (8) se înlocuiește cu următorul text:
                                    „Atunci când se aplică condițiile pentru controlul proporțional prevăzute la articolul 148 alineatul (1) din Regulamentul (UE) nr. 1303/2013, autoritatea de audit poate fie să excludă din populația de eșantionat elementele menționate la articolul respectiv, fie să păstreze elementele din populație care urmează să fie eșantionate și să le înlocuiască în cazul în care au fost selectate. Decizia de a utiliza fie excluderea, fie înlocuirea unităților de eșantionare ar trebui să fie luată de autoritatea de audit pe baza raționamentului său profesional.”;
                                 
                              
                                    (b)
                                 
                                 
                                    la alineatul (9), al doilea și al treilea paragraf se înlocuiesc cu următorul text:
                                    „Cu toate acestea, în funcție de caracteristicile unității de eșantionare, autoritatea de audit poate decide să aplice subeșantionarea. Metodologia de selecție a unităților de subeșantionare trebuie să respecte principiile care permit proiectarea la nivelul unității de eșantionare.”
                                 
                              
                  
                        13.
                     
                     
                        Anexa III se modifică după cum urmează:
                        
                                    (a)
                                 
                                 
                                    câmpul de date 2 se înlocuiește cu următorul text:
                                    „Informații dacă beneficiarul este un organism de drept public sau de drept privat sau o persoană fizică”;
                                 
                              
                                    (b)
                                 
                                 
                                    câmpul de date 46 se înlocuiește cu următorul text:
                                    „Valoarea cheltuielilor eligibile în cererea de plată care constituie baza pentru fiecare plată efectuată către beneficiar, însoțită, pentru operațiunile care fac obiectul formei de sprijin menționate la articolul 67 alineatul (1) primul paragraf litera (e) din Regulamentul (UE) nr. 1303/2013, de o trimitere la condiția de finanțare îndeplinită corespunzător”;
                                 
                              
                                    (c)
                                 
                                 
                                    câmpul de date 80 se înlocuiește cu următorul text:
                                    „Cuantumul total al cheltuielilor eligibile suportate de către beneficiar și plătite pentru implementarea operațiunii incluse în fiecare cerere de plată, însoțit, pentru operațiunile care fac obiectul formei de sprijin menționate la articolul 67 alineatul (1) primul paragraf litera (e) din Regulamentul (UE) nr. 1303/2013, de o trimitere la condiția de finanțare îndeplinită corespunzător”;
                                 
                              
                                    (d)
                                 
                                 
                                    câmpul de date 87 se înlocuiește cu următorul text:
                                    „În cazul ajutorului de stat, unde se aplică articolul 131 alineatul (5) din Regulamentul (UE) nr. 1303/2013, cuantumul avansului inclus într-o cerere de plată care, în termen de trei ani de la plata avansului, a fost acoperit din cheltuielile plătite de beneficiar sau, în cazul în care statele membre au decis că beneficiarul este organismul care acordă ajutorul în conformitate cu articolul 2 alineatul (10) litera (a), de către organismul care primește ajutorul”;
                                 
                              
                                    (e)
                                 
                                 
                                    câmpul de date 88 se înlocuiește cu următorul text:
                                    „În cazul ajutoarelor de stat pentru care se aplică articolul 131 alineatul (5) din Regulamentul (UE) nr. 1303/2013, suma plătită beneficiarului în cadrul operațiunii sau, în cazul în care statele membre au decis că beneficiarul este organismul care acordă ajutorul în conformitate cu articolul 2 alineatul (10) litera (a), organismului care primește ajutorul, ca avans inclus într-o cerere de plată care nu a fost acoperită de cheltuielile plătite de beneficiar și pentru care nu s-a încheiat încă perioada de trei ani”.
                                 
                              
                  
         
            Articolul 2
            Litera (c) de la articolul 9 alineatul (1) din Regulamentul delegat (UE) nr. 480/2014 se corectează după cum urmează:
            
               
                           „(c)
                        
                        
                           verificările de management se efectuează pe toată durata perioadei de programare și pe durata înființării și a implementării instrumentelor financiare în conformitate cu articolul 125 alineatul (4) din Regulamentul (UE) nr. 1303/2013 pentru FEDER, FSE, Fondul de coeziune și FEPAM și în conformitate cu articolul 58 alineatele (1) și (2) din Regulamentul (UE) nr. 1306/2013 pentru FEADR;”.
                        
                     
         
         
            Articolul 3
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            
            Articolul 1 punctul 2 se aplică de la 1 ianuarie 2014.
            Articolul 1 punctul 5 se aplică de la 1 ianuarie 2018.
            Articolul 1 punctul 12 și articolul 2 se aplică de la 14 mai 2014.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 12 februarie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 347, 20.12.2013, p. 320.
         
            (2)  Regulamentul delegat (UE) nr. 480/2014 al Comisiei din 3 martie 2014 de completare a Regulamentului (UE) nr. 1303/2013 al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime (JO L 138, 13.5.2014, p. 5).
         
            (3)  Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO L 193, 30.7.2018, p. 1).
         
            (4)  Acord interinstituțional între Parlamentul European, Consiliul Uniunii Europene și Comisia Europeană privind o mai bună legiferare din 13 aprilie 2016 (JO L 123, 12.5.2016, p. 1).